b"\n_START_ARTICLE_\nJair da Rosa Pinto\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 de centrecampista o extrem esquerre. El seu primer club fou el Madureira de Rio el 1938. Dos anys m\xc3\xa9s tard, el 5 de mar\xc3\xa7 de 1940 debut\xc3\xa0 amb la selecci\xc3\xb3 brasilera en un partit davant Argentina, on aquests guanyaren per 6 a 1. Jair marc\xc3\xa0 el gol brasiler. Tamb\xc3\xa9 defens\xc3\xa0 els colors de Vasco da Gama i Flamengo. L'any 1944 en un partit davant Uruguai disputat a S\xc3\xa3o Paulo marc\xc3\xa0 un hat-trick. La selecci\xc3\xb3 uruguaiana se li don\xc3\xa0 b\xc3\xa9, ja que li marc\xc3\xa0 dos gols m\xc3\xa9s l'any 1946 i repet\xc3\xad dos nous gols el 1949. Aquest any es proclam\xc3\xa0 campi\xc3\xb3 de la Copa Am\xc3\xa8rica de futbol en derrotar Paraguai a la final per 7 a 0 (amb dos nous gols de Jair). En total marc\xc3\xa0 24 gols amb la selecci\xc3\xb3 en 49 partits._NEWLINE_L'any 1950 destac\xc3\xa0 a la Copa del M\xc3\xb3n de Futbol de 1950, celebrada al Brasil. Juntament amb Zizinho i Ademir, port\xc3\xa0 al Brasil a la final del campionat, que va perdre davant Uruguai._NEWLINE_Jair es trasllad\xc3\xa0 a S\xc3\xa3o Paulo i all\xc3\xad defens\xc3\xa0 els colors de diversos clubs: Palmeiras, Santos FC, S\xc3\xa3o Paulo FC i Ponte Preta. All\xc3\xad tingu\xc3\xa9 bones actuacions i es proclam\xc3\xa0 campi\xc3\xb3 de l'estat diversos cops. Es retir\xc3\xa0 l'any 1963, a l'edat de 42 anys._NEWLINE_Jair tamb\xc3\xa9 fou entrenador. Dirig\xc3\xad nombrosos clubs com Santos, Palmeiras i Madureira."